**Ács Város Roma Nemzetiségi Önkormányzat**

2941 Ács, Gyár u. 23.

**3.napirendi pont**

**ELŐTERJESZTÉS**

**Ács Város Roma Nemzetiségi Önkormányzat 2021. szeptember 20.-i ülésére**

Tárgy: Együttműködési Megállapodás jóváhagyása

Előadó: Markó Renáta roma nemzetiségi elnök

A nemzeti köznevelésről szóló 2011. évi CXC. törvény 6.§(4) bekezdése kimondja:

*A középiskola elvégzését közvetlenül követő érettségi vizsgaidőszakban az érettségi vizsgák megkezdésének feltétele ötven óra közösségi szolgálat elvégzésének igazolása.*

A fent említett közösségi szolgálat teljesítésének érdekében a nevelési – oktatási intézmények működéséről és a köznevelési intézmények névhasználatáról szóló 20/2012. (VII.31.) EMMI rendelet szabályozása szerint az iskolák együttműködnek az önkormányzatokkal, civil szervezetekkel, egyházi jogi személyekkel stb.

A Tatabányai SZC Széchenyi István Gazdasági és Informatikai Technikum tanulóinak a Roma Nemzetiségi Önkormányzatnál a közösségi munka elvégzésének feltétele az Együttműködési Megállapodás az iskola és az önkormányzat között.

**Ács, 2021. szeptember 10.**

**Markó Renáta**

**Roma Nemzetiségi elnök**

**Határozati javaslat:**

**Ács Város Roma Nemzetiségi Önkormányzata jóváhagyja a Tatabányai SZC Széchenyi István Gazdasági és Informatikai Technikummal (székhely: 2900 Komárom, Táncsics M. u. 75.) kötött Együttműködési Megállapodást a 2011. évi CXC. törvény 6.§ (4) bekezdésében előírt kötelező iskolai közösségi szolgálat végrehajtására.**

**Határidő: azonnal**

**Felelős: Markó Renáta Roma Nemzetiségi Önkormányzat elnöke**